สวัสดีค่ะ คลอดน้องมา25วันแล้ว มีเพศสัมพันธ์เมื่อวานพอเสร็จภารกิจมีเลือดออกค่ะ หลั่งนอก น้ำคาวปลาจางลงแล้วไม่มีการเจ็บแผลใดๆ ให้นมบุตรด้วยค่ะ มีโอกาสท้องไหมคะ
สวัสดีค่ะ เลือดที่ออกตามหลังการมีเพศสัมพันธ์ในกรณีนี้อาจเป็นน้ำคาวปลาที่ยังค้างอยู่ หรือเป็นเลือดจากสาเหตุอื่นๆเช่น มีการฉีกขาดที่อวัยวะเพศภายนอก แผลที่ฝีเย็บช่องคลอดฉีกขาด เนื้องอกที่ปากมดลูก การติดเชื้อในช่องคลอด เป็นต้นหากยังไม่มีประจำเดือนมาและให้นมบุตรสม่ำเสมอ มีโอกาสตกไข่น้อย จึงไม่น่าจะมีการตั้งครรภ์แต่อย่างไรก็ตามหากยังไม่พร้อมมีบุตรแนะนำให้คุมกำเนิดต่อทันทีด้วยการฝังหรือฉีดยาคุม หรือรับประทานยาคุมชนิดฮอร์โมนเดี่ยว